Sport | www.tiszavasvari-iskola.hu
DSE ALAPSZABÁLY
A Tiszavasvári Diáksport Egyesület nevében azzal a kéréssel fordulunk Önökhöz, hogy a személyi jövedelemadójuk 1 %-val támogassák gyermekük sportolási lehetőségeit.
Adószám: 18807204-1-15
NEA-MA-17-SZ-0823 - Atlétika versenyek a Kabayban
A Tiszavasvári Diáksport Egyesület ebben az évben két atlétika verseny szervezését, rendezését és megvalósítását vállalta.
A versenyek célja volt:
-Az atlétika sportág népszerűsítése az iskoláskorú tanulók körében,
-Versenyzési lehetőség biztosítása az atlétika sportág versenyszámaiban,
-Az iskolák közötti kapcsolat kiépítése,
-A fiatalok közötti sportbarátságok kialakítása, elmélyítése,
-A sportági képzés során az együttműködés, a fair play szellemiségének a mélyítése.
A versenyek színvonalas lebonyolítását, a rendezés költségeit, a díjazásokat és a vendéglátást a NEA-MA-17-SZ-0823 pályázat tette lehetővé, melynek kiírója az Emberi Erőforrások Minisztériuma volt.
Két rendezvény megvalósítását vállalta a DSE. Tavasszal a többpróba csapat és egyéni összetett versenyt, ősszel az ügyességi- és váltófutó versenyt.
A versenyeken a körzet általános iskoláinak tanulói vehettek részt; közel kétszáz részvevője volt a rendezvényeknek.
A többpróba verseny végén az első három helyen végzett csapat, valamint az első három helyen végzett egyéni versenyző éremdíjazásban részesült.
Az „Ügyességi-és Váltófutó CSB” eredményhirdetésén minden csapat oklevéldíjazásban részesült; ezen kívül minden részvevő egy kis ajándékot /ivókulacsot/ vihetett haza.
A projekt zárásaként minden versenyzőt, felkészítő nevelőt, versenybírót és a verseny lebonyolításában segítő tanulót megvendégelt a Tiszavasvári DSE, mint rendező. Mindenkinek jutott bőven a finom pizzából és az ásványvízből.
Éremeső a Kabayban!
Végéhez közelednek a diákolimpia versenysorozatok, mely versenyek ebben a tanévben minden várakozáson felül sikerültek.
A Tiszavasvári Általános Iskola fennállása óta nem szerepeltek ilyen eredményesen az iskola sportban tehetséges tanulói. Ahol elindultak, ott szinte biztos volt a továbbjutás egy magasabb szintű versenyre: a körzeti versenyektől a megyei megmérettetésen keresztül az országos elődöntőkig, vagy az országos döntőkig.
A tehetséges tanulóknak, a lelkesedésnek, a rengeteg munkának, a felkészítő nevelők hozzáértésének, munkájának köszönhetően szinte minden évben részvevői voltak sportolóink valamelyik diákolimpiai országos döntőnek. Arra viszont még nem volt példa, hogy egy tanévben 7 csapatunk vegyen részt országos döntőn.
Ez a 7 csapat három sportágban képviselte, illetve fogja képviselni iskolánkat és városunkat: labdarúgásban, atlétikában és kézilabdában.
A kézilabda és az atlétika nagyobb múlttal rendelkező sportágak, de ebben a tanévben focistáink is igazán kitettek magukért.
Futsal csapatunk a megyei döntőt megnyerve jutott el Zalaegerszegre, az országos döntőre. Nagyon szoros mérkőzéseket játszva végül az előkelő 11. helyet szerezték meg. IV. korcsoportos focicsapatunk szintén megyei bajnok lett, és bejutott az országos döntőbe, mely Debrecen kerül majd megrendezésre. Labdarúgó csapataink felkészítője Petruska Zoltán.
Két kézilabda csapatunk – a III. korcsoportos lányok és a III. korcsoportos fiúk – megyei bajnokként jutott be az országos elődöntőbe, ahol is mindkét csapat bronzérmet szerezve végzett a 3. helyen. A IV. korcsoportos fiú kézilabda csapatunk megyei másodikként került az országos selejtezőbe, amely akadályt sikeresen véve jutott szintén az országos elődöntőbe, Békéscsabára, ohl 4. helyen végzett. A csapatok felkészítői: III. korcsoportos lány csapat Rontó Zsolt; III. korcsoportos fiú csapat Petruska Zoltán; IV. korcsoportos fiú csapat Gyulai Ákos.
Az atlétika megyei döntőn, Nyíregyházán egy helybéli szakember a következő mondatot mondta „Ez a nap Tiszavasváriról szólt!” Kijelentését a következő eredmények után tette.
A II. korcsoportos lány és a II. korcsoportos fiú csapat is nagyon szoros versenyben a 2. helyen végzett, néhány ponttal lemaradva az első helytől. Az egyéni versenyekben Tóth Fruzsina a 2., Veres Márk a 3. helyet szerezte meg. A lány csapat felkészítője Gyulai Ákos, a fiú csapat felkészítője Gyulai-Szabó Tünde.
A III. korcsoportos csapataink mindkét nemben felállhattak a dobogó legfelső fokára. Lányok is és a fiúk is 1. helyen végeztek a megyei döntőn, ezzel egyenes ágon jutottak be az országos döntőbe, Debrecenbe. Egyéni összetettben is remekeltek, hiszen Gáll Gréta 2. lett, Simon Zoltán pedig 1. helyen végzett korosztályában. A lányok felkészítője Rontó Zsolt, a fiú csapat felkészítője Petruska Zoltán.
A IV. korcsoportos fiú atlétáink szintén a dobogó legfelső fokára állhattak, hiszen ez a csapat is megyei 1. lett és ezzel szintén részvevője lesz az országos döntőnek, mely Székesfehérváron kerül megrendezésre. A csapat felkészítője Rontóné Tári Gizella.
Amióta bekerült a diákolimpia versenyei közé a strandkézilabda, iskolánk csapatai azóta állandó részvevői az országos döntőknek. Az eddigi eredmények birtokában – lányaink egy 2. és egy 3. hellyel büszkélkedhetnek, fiú csapatunk az elmúlt évben országos bajnok lett- most is nagy reményekkel készülhetnek csapataink a Zánkán megrendezésre kerülő országos döntőre.
II. korcsoport leány atlétika csapat: Tóth Fruzsina; Molnár Fruzsina; Bodnár Eszter; Bárány Eliza; Tóth Evelin; Munkácsi Réka.
II. korcsoportos fiú atlétika csapat: Dankó Roland; Draviczki Ádám; Erdős Csaba; Makra Áron; Petruska Zétény; Verse Márk.
III. korcsoportos leány atlétika csapat: Gáll Gréta; Kecskés Kira Villő; Kaska Kira Sára; Lakatos Petra; Petruska Dóra; Répánszki Míra.
III. korcsoportos fiú atlétika csapat: Balogh Barnabás; Bóz Attila; Karalyos Roland; Rozgonyi Márk; Simon Zoltán; Varga Bálint.
IV. korcsoportos fiú atlétika csapat: Tóth László; Gyákum Kristóf; Iski Patrik; Bancsók Péter; Kovács Benedek; Magyar Zoltán.
III. korcsoportos leány kézilabda csapat: Balázs Helga; Kaska Kira Sára; Kopka Gréta; Lakatos Petra; Magyar Boglárka; Molnár Anna; Molnár Eszter; Petruska Dóra; Répánszki Míra; Szabó Renáta; Szécsi Dorka Etelka; Tóth Melinda; Veréb Kincső.
III. korcsoportos fiú kézilabda csapat: Balogh Barnabás; Erdős Csaba; Kórik Levente; Kuik Balázs; Lázár Dávid; Molnár Levente; Moravszki György; Pethe László Dominik; Rozgonyi Márk; Simon Zoltán; Terebes Milán; Török Balázs; Varga Bálint; Veres Márk.
IV. korcsoportos fiú kézilabda csapat: Kecskés Levente; Arató Norbert; Kóti Kevin; Magyar Zoltán; Balogh Barnabás; Simon Zoltán; Iski Patrik; Orosz László; Tuza Viktor; Vajda Milán; Varga Bálint; Zsoldos Tibor; Győre Olivér.
IV. korcsoportos fiú labdarúgó csapat: Balogh Győző; Bancsók Péter; Gyákum Kristóf; Markó Gábor; Tóth János; Tóth László; Vajda Milán; Veres Bence; Virágh Richárd.
IV. korcsoportos futsal csapat: Bényei Ágoston; Balogh Győző; Gyákum Kristóf; Markó Gábor; Tóth János; Tóth László; Vajda Milán; Veres Bence; Virágh Richárd.
A Gyermekbajnokság országos döntőjébe jutottak a tiszavasvári lányok
Május 27-én Miskolcon, az országos elődöntő 3. fordulójában véglegesen eldőlt, hogy U11-es kézilabdacsapatunk 1. helyen jutott tovább a Gyermekbajnokság országos döntőjébe, a legjobbak közé. A Szigetszentmiklóson és Tökölön megrendezésre kerülő megmérettetésen olyan csapatok között kézilabdázhatnak, mint pl. Győri Eto, Szeged, FTC, Tatabánya utánpótlás csapatai. Nem volt könnyű az ide vezető út, nagy csaták, rengeteg küzdelem, izgalom, edzés, szurkolás, sírás-nevetés, öröm, büszkeség, ami mögöttük, és még előttük van, de elérték azt, amit lány csapat az iskola történetében először, az egész ország előtt, a legjobbak között képviselhetik városunkat.
A csapat tagjai: Kaska Kira Sára; Kopka Gréta; Lakatos Petra; Magyar Boglárka; Molnár Anna; Molnár Eszter; Molnár Fruzsina, Petruska Dóra; Répánszki Míra; Szabó Renáta; Szécsi Dorka Etelka; Tóth Fruzsina, Tóth Melinda; Veréb Kincső. Edző: Rontó Zsolt Gratulálunk a csapatnak, és sok sikert kívánunk a döntőben!